ROMÂNIA                                                                                                  

JUDEŢUL TIMIŞ                                                                                                              

MUNICIPIUL TIMIŞOARA

PRIMAR
Nr. SC2019 – _____________ 
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE –

Privind propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş
Având în vedere adresa nr. 699/29.11.2018 a Direcţiei Judeţene de Telecomunicaţii Speciale Timiş/Serviciul de Telecomunicaţii Speciale şi adresa nr. SC2018 – 28779/12.12.2019 a Direcţiei Clădiri Terenuri şi Dotări Diverse din cadrul Primăriei Municipiului Timişoara, prin care se solicită Serviciului Şcoli Spitale spaţiul aferent etajelor II şi III ale căminului 1 aferent fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56, pentru desfăşurarea activităţii Direcţiei Judeţene de Telecomunicaţii Speciale Timiş;
Având în vedere adresa emisă de către conducerea Colegiului de Silvicultură şi Agricultură „Casa Verde” nr. 62/15.01.2019, înregistrată la Primăria Municipiului Timişoara cu nr. SC2019 – 1072/16.01.2019, prin care s-a transmis acordul Consiliului de Administraţie pentru schimbarea destinaţiei etajelor II şi III din Căminul 1 aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş;
Având în vedere Hotărârea consiliului de administraţie al Inspectoratului Şcolar Judeţean Timiş nr. 108/11.04.2019, transmisă prin adresa nr. 3690/16.04.2019 înregistrată la Primăria Municipiului Timişoara cu nr. SC2019 – 9596/16.04.2019, prin care se exprimă acordul pentru propunerea de schimbare a destinaţiei spaţiului menţionat mai sus;

În conformitate cu  prevederile Legii educaţiei naţionale nr.1/2011 şi ale Ordinului nr. 5819/2016 al Ministerului Educaţiei Naţionale, privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia;

     
Faţă de cele expuse mai sus, considerăm oportună iniţierea unui proiect de hotărâre privind propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş.

